CONSILIUL LOCAL AL MUNICIPIULUI CRAIOVA

HOTĂRÂREA NR. 237
         Consiliul Local al Municipiului Craiova, întrunit în şedinţa ordinară din data de 30.10.2008.


Având în vedere raportul nr.149069/2008 întocmit de Direcţia Servicii Publice prin care se mandatează d-na. Adriana Motocu, reprezentantul Consiliului Local al Municipiului Craiova, să voteze ordinea de zi a Adunării Generale Ordinare a S.C. Compania de Apă Oltenia S.A., din data de 31.10.2008 şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  
Potrivit prevederilor Hotărârii Consiliului Local al Municipiului Craiova nr.447/2007 prin care se desemnează reprezentantul Consiliului Local al Municipiului Craiova în Adunarea Generală a Acţionarilor a S.C. Compania de Apă Oltenia S.A.;
        În temeiul art.36 alin.2 lit.a coroborat cu alin.3 lit. c, art.37, art.45 alin. 1 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:

Art.1. Se  mandatează d-na. Adriana Motocu, reprezentantul Consiliul Local al Municipiului Craiova, să susţină şi să voteze în Adunarea Generală Ordinară a S.C. Compania de Apă Oltenia S.A., din data de 31.10.2008, următoarea  ordine de zi :
· repartizarea profitului net, pentru anul 2007, al S.C. Compania de Apă Oltenia S.A.

· aprobarea obiectivelor şi criteriilor de performanţă pentru Directorul General al S.C. Compania de Apă Oltenia S.A.
Art.2.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi S.C. Compania de Apă Oltenia S.A. vor aduce la îndeplinire prevederile prezentei hotărâri.

